	Jedan od modela za koje smo se potajno nadali da će se pojaviti na nedavno održanom moto sajmu u Milanu je svakako nova Gilera Runner u svojem najjačem obliku. Nadali smo se većoj snazi no Piaggio inženjeri odlučili su 
da je dosadašnji četverotaktni 200 ccm LEADER agregat sasvim dovoljan za ovaj novodizajnirani sportski skuter.

	

	

	
Razlike između već predstavljenog modela od 50ccm su: debljina prednje vilice je na modelima VX125 i VXR200 35 mm (50 SP ima 30mm), straga dva hidraulična amortizera (50 SP ima samo jedan).

	

	
Kotači su na svim verzijama jednake veličine, sprijeda 120/70-14 a straga 140/70-13. Za sigurno kočenje na modelu 50 SP pobrinuti će se disk 220 mm sprijeda i disk 175 mm stara dok će modele VX125 i VXR200 zaustavljati disk promjera 240 mm sprijeda te 220 mm straga. Svi modeli imaju plutajuća kliješta sa dva klipa sprijeda te plutajuća kliješta sa jednim klipom straga.

	

	VX125 i VXR200 u standardnoj opremi nude bočnu nogaru i «electronic immobilizer» (kodirani ključ). Boje su jednake za sve izvedbe (VXR200, VX125 ili SP50): Dragon Red, Carbon Black i metalic Stone-Grey. Cijena modela VXR200 trenutno nije poznata no pretpostavljamo da će zadržati cijenu svojeg prethodnika baš kao što je to ostvareno sa modelom 50 SP.

